text: To p-skiver? Det koster!
  13 februar 2015 kl. 18.08
  Du må kun have én p-skive i forruden. Ellers får du en bøde.
  Parkeringskontrol Syd oplever regelmæssigt, at bilister har to p-skiver i forruden.
  - Årsagerne kan være mange: Nogle tænker måske, det er godt med en helgardering, hvis den elektroniske p-skive er ude af drift. Andre mener, det efterlader spor på ruden, når man fjerner den gamle p-skive. Eller det kan skyldes ren forglemmelse, at den gamle p-skive ikke bliver fjernet, siger Bjarne Duus-Jørgensen fra Parkeringskontrol Syd i en pressemeddelelse.
  Men det er rent faktisk ulovligt med to p-skiver, og det kan medføre en parkeringsbøde, lyder det fra Parkeringskontrol Syd.
  Her er nogle gode råd Parkeringskontrol Syd, hvis du har en elektronisk p-skive:<div> </div>
  - Kontrollér at den elektroniske p-skive er korrekt indstillet, både hvad angår dato og klokkeslæt. Vi ser mange elektroniske p-skiver, der ikke indstiller sig korrekt ved skift fra sommer- til vintertid og omvendt.- Ha' eventuelt en ekstra "gammeldags" p-skive med i handskerummet,hvis den elektroniske skulle svigte.- Og husk at afdække/fjerne den defekte elektroniske p-skive.
  
  